11. P. Pihelga 8. märtsi kaebusest ja märgukirjana kvalifitseeritavast 5. märtsi kaebusest nähtuvalt peab P. Pihelgas Riigikogu 2011. a valimiste e-hääletamist ebaturvaliseks põhjendusega, et valija arvutis oleva arvutiviiruse või pahavara abil on võimalik olukord, kus pahavara või viiruse jaoks sobimatule kandidaadile antud hääl ei jõua Vabariigi Valimiskomisjonile, kuid valija saab pärast hääle andmist tänu viirusele või pahavarale ikkagi teate selle kohta, et tema hääl on valimiskomisjonile tema valitud kandidaadi kasuks edukalt edastatud, ning valimiskomisjon sellist blokeeringut ei registreeri (vt käesoleva otsuse punktid 1 ja 3).